CELEX: 32016R1382
Language: lt
Date: 2016-08-16 00:00:00
Title: 2016 m. rugpjūčio 16 d. Komisijos įgyvendinimo reglamentas (ES) 2016/1382, kuriuo atšaukiamas penkių eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

17.8.2016   
            
            
               LT
            
            
               Europos Sąjungos oficialusis leidinys
            
            
               L 222/10
            
         KOMISIJOS ĮGYVENDINIMO REGLAMENTAS (ES) 2016/1382
   2016 m. rugpjūčio 16 d.
   kuriuo atšaukiamas penkių eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 8 straipsnį,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) (toliau – pagrindinis antisubsidijų reglamentas), ypač į jo 13 straipsnį,
   informuodama valstybes nares,
   kadangi:
   A.   ĮSIPAREIGOJIMAS IR KITOS GALIOJANČIOS PRIEMONĖS
   
   
               (1)
            
            
               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms).
            
         
               (2)
            
            
               Grupė eksportuojančių gamintojų įgaliojo Kinijos įrenginių ir elektronikos gaminių importo ir eksporto prekybos rūmus (toliau – CCCME) Komisijai jų vardu pateikti įsipareigojimą dėl kainos, ir tai buvo padaryta. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį administravimo praktiškumo sumetimais koordinuoja CCCME.
            
         
               (3)
            
            
               Komisija šį įsipareigojimą dėl kainos, susijusį su laikinuoju antidempingo muitu, priėmė Sprendimu 2013/423/ES (4). Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.
            
         
               (4)
            
            
               Įgyvendinimo reglamentu (ES) Nr. 1238/2013 (6) Taryba į Sąjungą importuojamiems KLR kilmės arba iš KLR siunčiamiems moduliams ir elementams (toliau – nagrinėjamieji produktai) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba taip pat nustatė galutinį kompensacinį muitą į Sąjungą importuojamiems nagrinėjamiesiems produktams.
            
         
               (5)
            
            
               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą dėl kainos, Įgyvendinimo sprendimu 2013/707/ES (8) Komisija patvirtino iš dalies pakeisto įsipareigojimo dėl kainos (toliau – įsipareigojimas) priėmimą galutinių priemonių taikymo laikotarpiui. Šio sprendimo priede išvardyti eksportuojantys gamintojai, kurių įsipareigojimas buvo priimtas, inter alia:
               
                           a)
                        
                        
                           „Delsolar (Wujiang) Ltd“ ir su ja susijusi bendrovė Sąjungoje, kurioms bendrai taikomas papildomas TARIC kodas B792 (toliau – „Delsolar“);
                        
                     
                           b)
                        
                        
                           „CNPV Dongying Solar power Co. Ltd“, kuriai taikomas papildomas TARIC kodas B813 (toliau – CNPV);
                        
                     
                           c)
                        
                        
                           „MOTECH (Suzhou) RENEWABLE ENERGY CO. LTD“, kuriai taikomas papildomas TARIC kodas B852 (toliau – MOTECH);
                        
                     
                           d)
                        
                        
                           „Xi'an LONGi Silicon Materials Corp.“ ir „Wuxi LONGi Silicon Materials Co. Ltd“, kurioms bendrai taikomas papildomas TARIC kodas B897 (toliau –„Xi'an LONGi“), ir
                        
                     
                           e)
                        
                        
                           „LERRI Solar Technology (Zhejiang) Co. Ltd“ ir su ja susijusi bendrovė Sąjungoje, kurioms bendrai taikomas TARIC papildomas kodas B898 (toliau –„LERRI Solar“).
                        
                     
         
               (6)
            
            
               Įgyvendinimo sprendimu 2014/657/ES (9) Komisija priėmė eksportuojančių gamintojų ir CCCME pasiūlymą dėl paaiškinimų, susijusių su įsipareigojimo vykdymu nagrinėjamųjų į įsipareigojimą įtrauktų produktų atžvilgiu, t. y. eksportuojančių gamintojų gaminamų KLR kilmės arba iš jos siunčiamų modulių ir elementų, kurių KN kodai šiuo metu yra ex 8541 40 90 (TARIC kodai 8541409021, 8541409029, 8541409031 ir 8541409039) (toliau – į įsipareigojimą įtrauktas produktas). 4 konstatuojamojoje dalyje nurodyti antidempingo ir kompensaciniai muitai kartu su įsipareigojimu bendrai vadinami „priemonėmis“.
            
         
               (7)
            
            
               Įgyvendinimo reglamentu (ES) Nr. 2015/866 (10) Komisija atšaukė trijų eksportuojančių gamintojų įsipareigojimo priėmimą.
            
         
               (8)
            
            
               Įgyvendinimo reglamentu (ES) 2015/1403 (11) Komisija atšaukė kito eksportuojančio gamintojo įsipareigojimo priėmimą.
            
         
               (9)
            
            
               Įgyvendinimo reglamentu (ES) 2015/2018 (12) Komisija atšaukė dviejų eksportuojančių gamintojų įsipareigojimo priėmimą.
            
         
               (10)
            
            
               2015 m. gruodžio 5 d.Europos Sąjungos oficialiajame leidinyje paskelbtu pranešimu apie inicijavimą (13) Komisija inicijavo priemonių galiojimo termino peržiūros tyrimą pagal pagrindinio antidempingo reglamento 11 straipsnio 2 dalį.
            
         
               (11)
            
            
               2015 m. gruodžio 5 d.Europos Sąjungos oficialiajame leidinyje paskelbtu pranešimu apie inicijavimą (14) Komisija inicijavo priemonių galiojimo termino peržiūros tyrimą pagal pagrindinio antisubsidijų reglamento 18 straipsnį.
            
         
               (12)
            
            
               2015 m. gruodžio 5 d.Europos Sąjungos oficialiajame leidinyje paskelbtu pranešimu apie inicijavimą (15) Komisija taip pat inicijavo dalinę tarpinę peržiūrą pagal pagrindinio antidempingo reglamento 11 straipsnio 3 dalį ir pagrindinio antisubsidijų reglamento 19 straipsnį.
            
         
               (13)
            
            
               Įgyvendinimo reglamentu (ES) 2016/115 (16) Komisija atšaukė kito eksportuojančio gamintojo įsipareigojimo priėmimą.
            
         
               (14)
            
            
               Įgyvendinimo reglamentu (ES) 2016/185 (17) Komisija išplėtė galutinio antidempingo muito, Reglamentu (ES) Nr. 1238/2013 nustatyto Kinijos Liaudies Respublikos kilmės arba iš jos siunčiamiems nagrinėjamiesiems produktams, taikymą importuojamiems nagrinėjamiesiems produktams, siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės.
            
         
               (15)
            
            
               Įgyvendinimo reglamentu (ES) 2016/184 (18) Komisija išplėtė galutinio kompensacinio muito, Reglamentu (ES) Nr. 1239/2013 nustatyto Kinijos Liaudies Respublikos kilmės arba iš jos siunčiamiems nagrinėjamiesiems produktams, taikymą importuojamiems nagrinėjamiesiems produktams, siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės.
            
         
               (16)
            
            
               Įgyvendinimo reglamentu (ES) 2016/1045 (19) Komisija atšaukė dar vieno eksportuojančio gamintojo įsipareigojimo priėmimą.
            
         B.   ĮSIPAREIGOJIMO SĄLYGOS, LEIDŽIANČIOS ATŠAUKTI ĮSIPAREIGOJIMO PRIĖMIMĄ NESANT PAŽEIDIMO
   
   
               (17)
            
            
               Įsipareigojime nustatyta, kad Komisija gali įsipareigojimo taikymo metu atšaukti jo priėmimą, jeigu paaiškėja, kad stebėsena ir vykdymo užtikrinimas yra neįmanomi, įskaitant bet kokį sąlygų pasikeitimą.
            
         
               (18)
            
            
               Be to, bet kuris eksportuojantis gamintojas taip pat jį gali savanoriškai atšaukti bet kuriuo taikymo momentu.
            
         C.   PAGRINDAS ATŠAUKTI „DELSOLAR“ IR „MOTECH“ ĮSIPAREIGOJIMO PRIĖMIMĄ
   
   
               (19)
            
            
               Abi įmonės, „Delsolar“ ir MOTECH, turi susijusias šalis Taivane, kurios, atlikus 14 ir 15 konstatuojamosios dalyse nurodytus priemonių vengimo tyrimus, buvo nuo jų atleistos.
            
         
               (20)
            
            
               Komisija išnagrinėjo šio atleidimo nuo priemonių poveikį įsipareigojimo įvykdomumui. Dėl šių išimčių pasikeičia aplinkybės, kurios buvo įsipareigojimo priėmimo metu. Jų tikslas – į Sąjungą importuojamiems nagrinėjamiesiems produktams, kuriuos „Delsolar“ ir MOTECH susijusios šalys pagamino Taivane, netaikyti priemonių. Tokie importuojami produktai nepatenka į įsipareigojimo taikymo sritį.
            
         
               (21)
            
            
               Komisija mano, kad, netaikant priemonių tokiems į Sąjungą importuojamiems produktams, kyla didelė kryžminio kompensavimo rizika. Iš tiesų, susijusios šalys, kurios, atlikus priemonių vengimo tyrimą, buvo atleistos nuo priemonių, gali nagrinėjamąjį produktą parduoti tiems patiems Sąjungos klientams, kuriems parduodamas produktas, kuriam taikomas įsipareigojimas, o tokių sandorių kainos gali būti nustatytos taip, kad būtų kompensuojama įsipareigojimu nustatyta minimali importo kaina. Komisija neturi galimybės stebėti produktų pardavimo tiems patiems Sąjungos klientams pagal įsipareigojimą ir iš Taivano.
            
         
               (22)
            
            
               Todėl Komisija padarė išvadą, kad dėl pirmiau nurodytų išimčių „Delsolar“ ir MOTECH įsipareigojimo stebėsena yra neįmanoma.
            
         D.   SAVANORIŠKAS „LERRI SOLAR“, „XI'AN LONGI“ IR „CNPV“ ĮSIPAREIGOJIMŲ ATŠAUKIMAS
   
   
               (23)
            
            
               2016 m. kovo mėn. „LERRI Solar“ pranešė Komisijai pageidaujanti atšaukti savo įsipareigojimą.
            
         
               (24)
            
            
               2016 m. gegužės mėn. „Xi'an LONGi“ ir CNPV pranešė Komisijai, kad taip pat pageidauja atšaukti savo įsipareigojimą.
            
         E.   RAŠYTINIAI PAREIŠKIMAI IR KLAUSYMAI
   
   
               (25)
            
            
               Vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi suinteresuotosioms šalims buvo suteikta galimybė pateikti pastabas ir būti išklausytoms. „Delsolar“ ir MOTECH pateikė pastabų.
            
         i)   „Delsolar“
   
   
               (26)
            
            
               „Delsolar“ nesutiko su tuo, kad dėl jos susijusiai šaliai Taivane suteiktos išimties pasikeičia aplinkybės. 4 konstatuojamojoje dalyje nurodytų pradinių tyrimų metu „Delsolar“ pranešė Komisijai apie susijungimą su Taivano įmone, ir Komisija tam neprieštaravo. Kadangi „Delsolar“ susijusios šalies Taivane gaminamam nagrinėjamajam produktui nei prieš priemonių vengimo tyrimus, nei po jų priemonės nebuvo taikomos, padėtis yra tokia pati, kaip ir prieš pradedant priemonių vengimo tyrimus.
            
         
               (27)
            
            
               Komisija šio argumento priimti negali.
            
         
               (28)
            
            
               Visų pirma, Komisija primena, kad tiriamuoju laikotarpiu importo iš trečiųjų šalių, išskyrus KLR, į Sąjungą rinkos dalis sudarė 6,8 % Sąjungos rinkos. Būtent importo iš Taivano rinkos dalis buvo 0,8 % (Reglamento (ES) Nr. 513/2013 12 lentelė). Iš šių skaičių matyti, kad eksportas iš įsipareigojimą pasiūliusių įmonių, vykdančių gamybą Taivane ir susijusių su Kinijos įmonėmis, buvo nedidelio masto.
            
         
               (29)
            
            
               Tačiau dėl to, kad pagal pagrindinio antidempingo reglamento 13 straipsnio 4 dalį ir pagrindinio antisubsidijų reglamento 23 straipsnio 6 dalį buvo taikomos išimtys, galima numatyti, jog „Delsolar“ susijusi šalis Taivane į Sąjungą eksportuos didelį modulių ir elementų kiekį.
            
         
               (30)
            
            
               Sprendimas atšaukti įsipareigojimo priėmimą priimtas dėl kryžminio kompensavimo rizikos, kurios Komisija negali stebėti. Klausimas, ar trečiosios šalies įrenginiuose gaminamoms prekėms yra taikomos priemonės, nesusijęs su rizikos stebėsenos vertinimu. Išimtis yra susijusi su nagrinėjamojo produkto, kurį gamina „Delsolar“ susijusi šalis Taivane, importu, konkrečiai skirtu Sąjungos rinkai. Todėl kyla didelė kryžminio kompensavimo rizika. Rizikos stebėsenos vertinimas taip pat vykdomas atsižvelgiant į konkretų atvejį ir gali keistis įsipareigojimo galiojimo laikotarpiu, kadangi tam tikra rizika realizuojasi ar atsiranda nauja, o Komisija gali geriau vertinti konkrečių atvejų stebėsenos praktinius aspektus. Vėlgi šiuo atžvilgiu nėra svarbu, ar prieš pradedant priemonių vengimo tyrimą importui buvo taikomos priemonės.
            
         
               (31)
            
            
               „Delsolar“ taip pat teigė, kad vien tik priemonių netaikymas jos susijusiai šaliai Taivane nėra pagrindas daryti išvadą, kad „Delsolar“ įsipareigojimo stebėsena tampa neįmanoma. „Delsolar“ nuomone, padidėjusi kryžminio kompensavimo rizika yra tik hipotetiška. Kadangi įsipareigojimu draudžiama parduoti produktus tiems patiems klientams, dėl bet kokio pažeidimo „Delsolar“ įsipareigojimas gali būti atšauktas. Šiuo atžvilgiu „Delsolar“ nurodė, kad ji neparduoda į įsipareigojimą įtraukto produkto tam pačiam klientui, kuriam jos susijusi šalis Taivane parduoda nagrinėjamąjį produktą. Ar laikomasi įsipareigojimo, galima patikrinti vykdant apsilankymus vietoje „Delsolar“ ir jos susijusios šalies Taivane patalpose. Be to, „Delsolar“ teigė, kad Komisija, vykdydama 14 ir 15 konstatuojamosiose dalyse nurodytus priemonių vengimo tyrimus, jos susijusią šalį Taivane laikė tikruoju gamintoju, nevengiančiu taikyti priemones. Taigi bet koks įtarimas dėl galimos kryžminio kompensavimo rizikos yra visiškai teorinis.
            
         
               (32)
            
            
               Komisija šį argumentą atmeta. 14 ir 15 konstatuojamosiose dalyse nurodytų priemonių vengimo tyrimų metu nustatyta, kad „Delsolar“ susijusi šalis Taivane nevengė priemonių, kaip apibrėžta pagrindinio antidempingo reglamento 13 straipsnyje ir pagrindinio antisubsidijų reglamento 23 straipsnyje. Tačiau šių tyrimų metu nebuvo svarstoma su „Delsolar“ įsipareigojimu susijusi rizika. Nė viena padaryta išvada nereiškia, kad nebuvo vengiama laikytis įsipareigojimo kryžminio kainų kompensavimo atžvilgiu. Priešingai, „Delsolar“ susijusiai šaliai Taivane suteikta išimtis gerokai padidina „Delsolar“ įsipareigojimo vengimo riziką. Tokia išimtis reiškia konkretų ketinimą produktus parduoti Sąjungai. Taigi Komisijai reikėtų stebėti pardavimą, vykdomą ne tik pagal įsipareigojimą, bet ir vykdomą iš Taivano. Dėl šios priežasties „Delsolar“ įsipareigojimo stebėsena yra praktiškai neįmanoma. Atsižvelgdama į tai, Komisija taip pat primena, kad stebėti įsipareigojimą jo vykdymo laikotarpiu buvo vis sudėtingiau, visų pirma dėl Malaizijoje ir Taivane nustatytų vengimo atvejų. Komisija neturi galimybės stebėti iš Taivano vykdomo pardavimo, kuriam netaikomas įsipareigojimas. Be to, Komisija primena, kad ji „Delsolar“ pasiūlė galimybių, kuriomis pasinaudojus įsipareigojimas taptų praktiškai įmanomas, tačiau „Delsolar“ atsisakė į jas atsižvelgti.
            
         
               (33)
            
            
               Galiausiai, „Delsolar“ pareiškė, kad jos padėtis yra palyginama su bet kurios įmonės, kuri yra įsipareigojimo šalis, turinti susijusias įmones, kurių gamybos įrenginiai yra valstybėse, kurioms netaikomos priemonės, padėtimi. Todėl vien dėl to, kad egzistuoja ryšys, per se nereiškia, kad įsipareigojimo stebėsena yra neįmanoma.
            
         
               (34)
            
            
               Komisija atmeta šį argumentą ir primena savo argumentus, išdėstytus 27 ir 29 konstatuojamosiose dalyse.
            
         ii)   MOTECH
   
   
               (35)
            
            
               Panašiai kaip ir „Delsolar“, MOTECH teigė, kad Komisija 4 konstatuojamojoje dalyje nurodytų pradinių tyrimų metu žinojo apie jos ryšį su jos susijusia šalimi Taivane. Priimdama MOTECH įsipareigojimą, Komisija patvirtino, kad priemonių vengimo nenustatyta.
            
         
               (36)
            
            
               Visų pirma, Komisija šiuo atžvilgiu nurodo savo sprendimą atmesti panašius „Delsolar“ pateiktus argumentus.
            
         
               (37)
            
            
               Be to, Komisija šį argumentą taip pat atmeta dėl šių priežasčių. Priimdama įsipareigojimą Komisija iš tikrųjų atlieka bendrą rizikos stebėsenos analizę. Tai, kad įsipareigojimas yra priimtas, per se nereiškia, kad nenustatyta priemonių vengimo. Komisija mano, kad dėl MOTECH susijusiai šaliai Taivane suteiktos išimties padidėja kryžminio kompensavimo rizika, kaip nurodyta 21 konstatuojamojoje dalyje. Atsižvelgdama į tai, Komisija primena, kad stebėti įsipareigojimą jo vykdymo laikotarpiu buvo vis sudėtingiau, visų pirma dėl Malaizijoje ir Taivane nustatytų vengimo atvejų. Komisija neturi galimybės stebėti produktų pardavimo tiems patiems Sąjungos klientams ir pagal įsipareigojimą, ir iš Taivano.
            
         
               (38)
            
            
               MOTECH taip pat pareiškė, kad suteikdama išimtį jos susijusiai šaliai Taivane Komisija patvirtino, kad MOTECH ir jos susijusios šalies Taivane atžvilgiu vengimo ir kryžminio kompensavimo nenustatyta. Komisija galėtų stebėti importą iš MOTECH ir jos susijusios šalies Taivane, kadangi abi įmonės importuoja produktus į Sąjungą pagal atskirus papildomus TARIC kodus.
            
         
               (39)
            
            
               Komisija šį argumentą atmeta. 14 ir 15 konstatuojamosiose dalyse nurodytų priemonių vengimo tyrimų metu suteikta išimtimi patvirtinama, kad nenustatyta, jog MOTECH susijusi šalis Taivane vengia priemonių. Tačiau ši išvada nėra svarbi vertinant 21 ir 22 konstatuojamosiose dalyse nurodyto įsipareigojimo įvykdomumą. Komisija išnagrinėjo šios išimties poveikį ir padarė išvadą, kad kryžminio kompensavimo rizika padidėjo. Komisija, padarydama išvadą, kad ji neturi galimybės stebėti produktų pardavimo tiems patiems Sąjungos klientams ir pagal įsipareigojimą, ir iš Taivano, taip pat atsižvelgė į patirtį, įgytą vykdant įsipareigojimo stebėseną.
            
         F.   ĮSIPAREIGOJIMO PRIĖMIMO ATŠAUKIMAS IR GALUTINIŲ MUITŲ NUSTATYMAS
   
   
               (40)
            
            
               Todėl, vadovaudamasi pagrindinio antidempingo reglamento 8 straipsnio 9 dalimi, pagrindinio antisubsidijų reglamento 13 straipsnio 9 dalimi, taip pat įsipareigojimo sąlygomis, Komisija padarė išvadą, kad įsipareigojimo priėmimas bendrovių „Delsolar“, CNPV, MOTECH, „Xi'an LONGi“ ir „LERRI Solar“ ir su jomis susijusių Sąjungos bendrovių atžvilgiu turi būti atšauktas.
            
         
               (41)
            
            
               Taigi vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi, Įgyvendinimo reglamento (ES) Nr. 1238/2013 1 straipsniu nustatytas galutinis antidempingo muitas ir Įgyvendinimo reglamento (ES) Nr. 1239/2013 1 straipsniu nustatytas galutinis kompensacinis muitas importuojamam KLR kilmės arba iš jos siunčiamam nagrinėjamajam produktui, kurį pagamino „Delsolar“ (papildomas TARIC kodas B792), CNPV (papildomas TARIC kodas B813), MOTECH (papildomas TARIC kodas B852), „Xi'an LONGi“ (papildomas TARIC kodas B897) ir „LERRI Solar“ (papildomas TARIC kodas B898), automatiškai taikomi nuo šio reglamento įsigaliojimo dienos.
            
         
               (42)
            
            
               Informacijos tikslais šio reglamento priedo lentelėje išvardijami eksportuojantys gamintojai, kurių atžvilgiu nedaromas poveikis įsipareigojimo priėmimui Įgyvendinimo sprendimu 2013/707/ES,
            
         PRIĖMĖ ŠĮ REGLAMENTĄ:
   1 straipsnis
   Įsipareigojimo priėmimas dėl
   
               a)
            
            
               „Delsolar (Wujiang) Ltd“ ir su ja susijusios bendrovės Sąjungoje, kurioms bendrai taikomas papildomas TARIC kodas B792;
            
         
               b)
            
            
               „CNPV Dongying Solar power Co. Ltd“, kuriai taikomas papildomas TARIC kodas B813;
            
         
               c)
            
            
               „MOTECH (Suzhou) RENEWABLE ENERGY CO. LTD“, kuriai taikomas papildomas TARIC kodas B852;
            
         
               d)
            
            
               „Xi'an LONGi Silicon Materials Corp.“ ir „Wuxi LONGi Silicon Materials Co. Ltd“, kurioms bendrai taikomas papildomas TARIC kodas B897, ir
            
         
               e)
            
            
               „LERRI Solar Technology (Zhejiang) Co. Ltd“ ir su ja susijusios bendrovės Sąjungoje, kurioms bendrai taikomas TARIC papildomas kodas B898,
            
         yra atšaukiamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 16 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 176, 2016 6 30, p. 21.
   
      (2)  OL L 176, 2016 6 30, p. 55.
   
      (3)  OL L 152, 2013 6 5, p. 5.
   
      (4)  OL L 209, 2013 8 3, p. 26.
   
      (5)  OL L 209, 2013 8 3, p. 1.
   
      (6)  OL L 325, 2013 12 5, p. 1.
   
      (7)  OL L 325, 2013 12 5, p. 66.
   
      (8)  OL L 325, 2013 12 5, p. 214.
   
      (9)  OL L 270, 2014 9 11, p. 6.
   
      (10)  OL L 139, 2015 6 5, p. 30.
   
      (11)  OL L 218, 2015 8 19, p. 1.
   
      (12)  OL L 295, 2015 11 12, p. 23.
   
      (13)  OL C 405, 2015 12 5, p. 8.
   
      (14)  OL C 405, 2015 12 5, p. 20.
   
      (15)  OL C 405, 2015 12 5, p. 33.
   
      (16)  OL L 23, 2016 1 29, p. 47.
   
      (17)  OL L 37, 2016 2 12, p. 76.
   
      (18)  OL L 37, 2016 2 12, p. 56.
   
      (19)  OL L 170, 2016 6 29, p. 5.
   
      PRIEDAS
      Bendrovių sąrašas:
      
                  Bendrovės pavadinimas
               
               
                  Papildomas TARIC kodas
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company, Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  ERA Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. Ltd
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy (Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Power Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  Valstybinė įmonė Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co. Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO. LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922